Arthur Blythe
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Arthur Blythe, amerikansk jazzmusiker, alt- og sopransaksofonist og komponist. Han var i 1960-årene aktiv i Underground Musicians and Artists Association, en organisasjon til fremme av afro-amerikansk musikk i hans hjemby Los Angeles.
I 1974 flyttet han til New York, der han deltok i byens avantgardistiske jazzmiljø. Han var med i Gil Evans' orkester i perioden 1976–1980, og spilte ellers med blant andre Lester Bowie og Jack DeJohnette. I 1990 var han for en kort periode medlem av World Saxophone Quartet.Han ledet også egne grupper og utga en rekke album i en moderne stil. Utvalgte utgivelser Lenox Avenue Breakdown (1979)  Hipmotism (1991)  Night Song (1997)  Focus (2002)  Exhale (2003) Les mer i Store norske leksikon jazz avantgarde musikk i USA